Shalom! Tervetuloa seuraamaan Veahavta Jisrael -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Minne olet matkalla?
Kaikki ovat hengellisellä matkalla.
Jos uskot Messias Jeesukseen, -
joudut kohtaamaan vihollisen useammin kuin tiedostatkaan.
Olemme puhuneet jo useamman viikon siitä, -
että meillä on kaikki voittoon tarvittava.
Toistan: Meillä on kaikki voittoon tarvittava.
Saamme voiton sielunvihollisesta, -
langenneista enkeleistä ja riivaajahengistä, -
jotka edistävät sielunvihollisen tarkoitusperiä, eivät Jumalan.
Viime viikolla luimme, että Jeesus käski laittaa veneen lähtövalmiiksi -
mennäkseen toiselle puolelle.
Sen jälkeen seurasi keskusteluja opetuslapseudesta.
Nyt sovellamme opetuslapseuden periaatteita -
voiton saamiseen.
Jeesus lähti veneellä opetuslastensa kanssa.
Vihollinen vastusti matkantekoa, -
mutta Jeesus teki sen työn tyhjäksi.
Voitamme vihollisen Pyhän Hengen voitelulla ja Jumalan totuudella.
Otetaan esille Matteuksen evankeliumin luku 8.
Matt. 8:28: -
"Kun hän tuli toiselle rannalle, -
gadaralaisten alueelle..."
Se oli Gennesaretin itäpuolella.
Se oli hyvin syntistä aluetta.
Rankan syntielämän vuoksi myös demonit toimivat.
"...tuli häntä vastaan kaksi riivattua, -
jotka olivat haudoista lähteneet..."
Haudat puhuvat kuolemasta -
ja hengellisestä epäpuhtaudesta.
Riivaajien toiminta aiheuttaa kuolemaa ja hengellistä epäpuhtautta.
Nämä kaksi riivattua tulevat Jeesusta vastaan.
"Nämä olivat niin väkivaltaisia..." (RK -12)
Riivaajat olivat tehneet miehistä väkivaltaisia.
He eivät ole ystävällisiä, huomaavaisia eivätkä lempeitä.
Jumala ei heitä hallitse, eikä heissä näy Hengen hedelmä.
"Nämä olivat niin väkivaltaisia, ettei kukaan voinut kulkea sitä tietä." RK12
He estivät tien käyttämisen.
Jae 29: "Ja katso..."
Nämä riivaajat ovat hengellisesti monia ihmisiä viisaampia.
Jae 29: "Ja katso, he huusivat sanoen: -
'Mitä sinulla on meidän kanssamme tekemistä, sinä Jumalan Poika?'"
Se tarkoittaa: "Mitä meillä on yhteistä sinun kanssasi?
Miksi olet täällä?"
He kutsuivat Jeesusta Jumalan Pojaksi.
Se on Messiasta tarkoittava termi.
Puhuimme siitä, -
että Messias saa aikaan Jumalan järjestyksen koko luomakuntaan.
Tällä hetkellä hän tahtoo järjestää sinun elämäsi.
Kun vastaanotat hänen voimaansa ja tunnustat hänen auktoriteettinsa, -
ja elät Pyhän Hengen voitelussa, joka opettaa meille totuuden, -
olet opetuslapsi.
Nämä kaksi miestä olivat riivaajien vallassa.
He eivät ole muille siunauksena vaan piinaavat muita.
Muut eivät päässeet kulkemaan heidän tietään, -
koska he halusivat kontrolloida ja toteuttaa toisissa oman tahtonsa.
He tahtoivat osoittaa voimansa.
Demonit saavat -
ihmisen dominoimaan omalla tahdollaan.
He eivät ole alamaisia.
"...he huusivat sanoen: 'Mitä sinulla on meidän kanssamme tekemistä, -
sinä Jumalan Poika?"
"Oletko tullut tänne piinaamaan meitä ennen aikaa?" (RK -12)
Näen tässä merkittävän asian.
Siinä eivät puhu miehet itse vaan riivaajat heidän kauttaan.
Ne haluavat tietää, onko Jeesus tullut ne hoitamaan ennen aikojaan, -
niitä kiduttamaan.
Riivaajat tiesivät, että Jeesus saisi heistä lopulta voiton.
Hänhän on Jumalan Poika.
Ne tietävät joutuvansa lopuksi piinaan mutta eivät siitä välitä.
Ne elävät hetkessä.
Ne haluavat niin kiihkeästi saada sen, mitä haluavat, etteivät mieti huomista.
"En ajattele ikuisuutta. Ajattelen vain tätä maailmaa.
Huomista en mieti."
Mutta ne ymmärtävät joutuvansa ikuiseen piinaan, -
kun Jumalan Poika ne kukistaa.
He kysyvät: "Siksikö olet täällä?"
Jae 30: "Etäällä heistä..." Etäisyys on tärkeä.
"Ja etäällä heistä kävi suuri sikalauma laitumella."
Mitään ei tapahdu Sanassa sattumalta.
Puhumme nyt riivaajien voimasta, läsnäolosta ja toiminnasta.
Ne tiesivät, että etäällä oli iso sikalauma.
Siinä ei puhuta villisioista -
vaan jonkun kasvattamasta sikalaumasta.
Possu ei ole kosheria. Sitä ei pitäisi syödä.
Olet voinut saada väärän käsityksen tietyistä vääristä käännöksistä.
Luemme myöhemmin esim. Matteus 15:tä.
Pääsemme sinne asti Herran avulla.
Ällistyt siitä, -
miten kääntäjät muuttavat tekstiä ja pettävät sinua -
lisäämällä ja vähentämällä sanoja oikeuttaakseen haluamansa.
Olen lukenut kaikki asiaa koskevat perustelut.
Mutta possua ei ole soveliasta syödä. Älä syö sitä.
Tätä nauhoitettaessa Kiinasta on löytynyt virus.
Ei tiedetä, onko totta, -
mutta se on ehkä lähtenyt liikkeelle matelijasta, -
jota ihmiset ovat syöneet.
Jos he eivät olisi syöneet matelijaa Jumalan Sanan vastaisesti, -
virus ei olisi tarttunut ihmisiin.
Jumalan käskyt ovat relevantteja.
Vanha testamenttikin on Jumalan Sanaa, mutta tämä asia on Uudessa.
Uudessa testamentissa riivaajien toiminta liittyy sikoihin.
Jeesus puhuu riivattujen kanssa.
"Ja etäällä heistä kävi suuri sikalauma laitumella."
Niitä sananmukaisesti paimennettiin siellä. Jae 31: -
"Niin riivaajahenget pyysivät häntä..." Ne olivat Jeesuksen vallan alaisia.
"Niin riivaajahenget pyysivät häntä sanoen: -
'Jos ajat meidät pois, -
niin lähetä..." Ne eivät voi tehdä mitään ilman Jeesuksen lupaa.
"...niin lähetä meidät sikalaumaan'."
Siellä oli muitakin eläimiä: meressä kaloja ja taivaalla lintuja.
Mutta riivaajat halusivat mennä sikalaumaan.
Jae 32: -
"Ja hän sanoi niille: 'Menkää'.
Silloin ne lähtivät heistä ja menivät sikoihin."
Sikalauma mainitaan useaan kertaan.
"Silloin ne lähtivät heistä..."
Messiaalla on tilanteessa valta. Katsotaan asiaa tarkkaan.
Joskus luemme niin nopeasti, -
ettemme huomaa kaikkea, mitä Sanassa yritetään sanoa.
Kaikilla Sanan yksityiskohdilla on merkitystä.
Messias osoittaa, että hän on tullut paikalle.
Aiemmin Jeesus sanoi lähtevänsä toiselle rannalle.
Hänellä oli tehtävää sielläkin.
Sitten seurasi keskusteluja opetuslapseudesta -
ja sen merkityksestä muihin ihmisiin verrattuna.
Jos uskomme on heikko ja pelkomme suuri, -
emme elä opetuslasten vaan ihmisten tavoin.
Meidän tulee ymmärtää saamamme auktoriteetti hengelliseen taisteluun, -
mukaan lukien sodankäyntiin riivaajia vastaan.
Riivaajien puheesta huomaa, että ne tunnustavat Jeesuksen vallan.
Ne eivät voi tehdä mitään ilman hänen lupaansa.
Ne ymmärtävät, että Jeesuksella on ylin valta.
Ymmärrätkö sinä?
Näkyykö elämästäsi Jeesuksen herruus ja kuninkuus?
Ei siis ole merkityksetöntä sattumaa, -
että ne anovat päästä oman tahtonsa mukaiseen paikkaan, -
sikalaumaan.
Kyseessä oli siankasvatusalue.
Siitä näkyy, että yhteisö oli kaukana Jumalan Sanasta, -
Tooran ilmoituksesta.
Alueella ei saisi olla siankasvattajia, -
mutta heitä on, koska he ovat hylänneet Jumalan käskyt.
Kun rakastamme Messiasta, rakastamme myös hänen käskyjään.
Haluamme soveltaa niitä elämäämme. Ymmärrämme niiden viisauden.
Ne ovat elämänohjeita.
Riivaajat pitivät sioista alueen asukkaiden tavoin.
Sekä riivaajat että alueen asukkaat valitsivat siat.
"Ja hän sanoi niille: 'Menkää'.
Silloin ne lähtivät heistä ja menivät sikoihin.
Ja katso..." Jotain merkittävää tapahtuu.
Sitten kerrotaan äkillisestä syöksymisestä.
Asiayhteytenä on se, -
että Jumala tuomitsee asiat, joita hän ei hyväksy.
Meidän tulisi tehdä elämästämme hengellinen inventaari.
Meidän tulisi käydä läpi omaisuutemme, käytöksemme -
ja muu elämämme ja sanoa: -
Herra, hyväksytkö sinä tämä asian vai tuomitsetko sen?
Hänen tuomionsa tulee, ja se tulee yllättäen.
Emme näe sen tulevan, vaikka meidän pitäisi.
Mutta jos emme ole hänen totuudessaan, emme näe sen tulevan.
Jumalan tuomio saapuu äkisti niille, jotka hänet hylkäävät.
Se näkyy tästä sanankohdasta.
Jae 32: -
"Ja katso, koko lauma syöksyi jyrkännettä alas..."
Apostoli Paavali sanoo taivaallisesta kutsumuksesta: -
"Olkoon mielenne siihen, mikä ylhäällä on."
Meillä on taivaallinen kutsumus.
Minulla on tuttava, joka ei varmaan muista minua.
Asuin ennen Pohjois-Israelissa Tzfatin kaupungissa.
Nyt asun Etelä-Israelin alangolla Välimeren rannalla.
Tzfatissa eräs rabbi piti lyhyen luennon joka sapattiaamu -
ennen Tooran lukemista.
Hän puhui aina alijasta ja jeridasta, -
ylösnoususta ja alastulosta.
Hän etsi Tooran kohdasta sekä ylös nousevia että alas tulevia asioita.
Alastulo ei ollut hyvä asia.
Se liittyi aina sielunvihollisen toimintaan ja Jumalan tuomioon.
Jumalan tuomio on hyvä, -
muttemme halua kohdata tuhoa aiheuttavaa tuomiota.
Kannattaa seurata taivaallista kutsua -
ja kiinnittää mieli hänen valtakuntaansa ja lupauksiinsa.
Näin emme joudu kohtaamaan tuhoavaa tuomiota -
vaan palkkion, koska hän on uskollinen, -
pitää lupauksensa ja tahtoo siunata.
Nyt tapahtuu päinvastaista.
"...koko lauma syöksyi jyrkännettä alas järveen -
ja hukkui veteen."
Vesi ei ole sikojen elinympäristö.
Sana haluaa opettaa seuraavaa.
Siat ovat ihmisten kaltaisia.
Erään ystäväni sydämeen vaihdettiin sian läppä, -
koska ne ovat samankaltaisia.
Sanassa yritetään opettaa meille, -
että kun riivaajat menivät sikoihin, ne syöksyivät alas.
Demonien vaikutus ihmisissäkään ei nosta heitä ylöspäin -
vaan työntää heidät yhtäkkiseen alamäkeen, -
joka johtaa lopulta kuolemaan.
Haluamme vapautua riivaajien vaikutuksesta.
Jos sinussa on Pyhä Henki, riivaaja ei voi sinua omistaa.
Ne voivat vaikuttaa sinuun ja ahdistaa sinua, -
mutta et voi olla niiden hallussa, et voi olla riivattu.
"...koko lauma syöksyi jyrkännettä alas järveen -
ja hukkui veteen."
Jae 33: -
"Mutta paimentajat pakenivat; -
ja he menivät kaupunkiin -
ja ilmoittivat kaikki, myöskin sen, miten riivattujen oli käynyt."
Paimentajat näkivät, mitä tapahtui.
He kuulivat keskustelun ja näkivät sikojen tuhon.
He näkivät riivaajien lähtevän miehistä -
ja siirtyvän sikoihin sekä sikojen tuhon.
"...he menivät kaupunkiin ja ilmoittivat kaikki, -
myöskin sen, miten riivattujen oli käynyt."
Jae 34 on minusta Raamatun järkyttävimpiä.
Voisi odottaa suurta innostusta: -
"Ylistys Jumalalle siitä, että nämä miehet parantuivat!
Ylistys siitä, että Messias toimi eikä tuhonnut meitä.
Hän paljasti synnin ja tuhosi sen, mikä ei miellyttänyt Jumalaa.
Olemme oppineet ihanan läksyn."
Mutta vaikka he ymmärsivät opetuksen, he hylkäsivät sen.
Jae 34: -
"Ja katso, koko kaupunki lähti Jeesusta vastaan..."
Voisi luulla, että heistä oli ihanaa kuulla Jeesuksesta -
joka oli ajanut riivaajat ulos miehistä, -
jotka dominoivat kaupunkia.
Asiat korjattiin. Riivaajat olivat poissa.
Siat on tuhottu.
"Ja katso, koko kaupunki lähti Jeesusta vastaan, -
ja kun he hänet näkivät..."
"Nähdä" tarkoittaa tuossa yksityiskohtaista havaitsemista.
He ymmärsivät, -
kuka Jeesus oli, mitä hän tuli tekemään ja mitä hän tekisi.
"... ja kun he hänet näkivät, -
pyysivät he häntä" -
asettumaan sinne, opettamaan ja siunaamaan heitä, niinkö? Ei.
"...pyysivät he häntä menemään pois heidän alueeltaan."
He torjuivat Jumalan antaman ilmoituksen.
He eivät tahtoneet Jeesuksen sekaantuvan heidän elämäänsä.
Kun kuulet hengellistä totuutta, -
haluatko totuuden juurtuvan elämääsi, -
jotta se muuttuisi Jumalan mielen mukaiseksi -
ja jotta saisit siunauksen ja voisit valmistautua tuomion päivään?
Vai oletko ymmärtämätön kuten tuon kaupungin asukkaat?
He ymmärsivät, kuka Jeesus oli, mutta torjuivat hänet.
He halusivat kiihkeästi hänen lähtevän.
Toisilla on kiihkeä halu saada Jeesukselta kosketus, -
elämänmuutos ja vapautus riivaajavalloista.
Eivät nämä sitä halunneet.
He sanoivat: "Sinä siellä, ala vetää. Emme halua sinua tänne.
Emme pidä muutoksesta, jota aiheutat.
Emme pidä siitä, että siat tuhoutuivat."
He valitsivat sianlihan Messiaan läsnäolon sijaan.
Mistä sinä pidät kiinni, -
niin ettet halua Messiaan toimivan elämässäsi?
Sellainen on ymmärtämätöntä ja aiheuttaa ikuisen mielipahan.
Elämässämme on asioita, -
jotka haluamme Messiaan heittävän meistä ulos ja tuhoavan.
Tahdomme hänen jäävän alueellemme.
Haluamme hänen koskettavan meitä.
Mutta niin ei halunnut tuo toisella puolella oleva ryhmä, -
joka edustaa nykymaailmaa.
Maailma torjuu Messiasta yhä kiihkeämmin.
Kaikki hänen opetuksensa hylätään.
Hänelle ja Raamatun totuudelle sanotaan: "Ulos täältä!"
Ensi viikolla alamme tutkia Matteuksen lukua 9.
Shalom Israelista!
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Shalom Israelista!
Suomennos: Annamari Kortelainen